דייזי הגרד

סיליה דייזי מורנה הגרד (באנגלית: Celia Daisy Morna Haggard; נולדה ב-22 במרץ 1978) היא שחקנית בריטית.

ביוגרפיה
הגרד נולדה בלונדון. היא בתו של במאי הקולנוע פירס הגרד  ואשתו אנה סלובסקי. היא גדלה בדאליץ' שבדרום לונדון ולמדה בבית הספר לבנות "ג'יימס אלן". סבה היה השחקן סטיבן הגרד  ואביו היה אחיין של הסופר הנרי ריידר הגרד.

קריירה
הופעת הבכורה של הגרד בטלוויזיה הייתה בשנת 1996 בפרק מסדרת סיפורי המסתורין של רות רנדל ברשת ITV, שביים אביה. פירס הגרד ביקש מבתו לעזור לו במבחני בד, והציע שתקרא יחד עם הנבחנים. לאחר מכן סיפרה שמכיוון שהיא דיסלקטית "הוא היה צריך לעבוד איתה כך שלא תקלקל את הבחינה עבור השחקן שקורא איתה". במהלך הבחינות רצה המפיק לבחון את הגרד עצמה, על אף התנגדותו של אביה שלא רצה שבתו תעסוק במשחק.

אחרי כן למדה הגרד באקדמיה למוזיקה ולאמנויות הדרמה של לונדון. היא הופיעה בתוכנית המערכונים של ערוץ BBC Three בשם "Man Stroke Woman" ובסיטקום של ערוץ 4 "מחלקה אלטרנטיבית" שיחקה בתפקיד אמי. עוד הופיעה בתפקיד אחות בפרק בסדרה "פיפ שואו" ובקומדיה "פסיכוויל" פרי עטם של כותבי "ליגה של גברים" סטיב פמברטון וריס שירסמית', בתפקיד שחקנית פנטומימה. בסיטקום "The Persuasionists" של ערוץ BBC2 שיחקה בתפקיד אֵמָה.

ב-2008 שיחקה הגרד בתפקיד מיס סטיל, אחותה הבכורה של לוסי סטיל, במיני-סדרה "תבונה ורגישות" עיבוד לרומן מאת ג'יין אוסטן. עוד ב-2008 הופיעה בתפקיד דונה מיטשל בפרק בעונה השנייה של הסדרה "אפר לאפר".

בקולנוע השתתפה הגרד בשניים מסרטי הארי פוטר בתפקיד קול המעלית במשרד הקסמים, ב"הארי פוטר ומסדר עוף החול" ובסרט "הארי פוטר ואוצרות המוות". ב-2010 הופיעה הגרד בסרט הטלוויזיה "Abroad" של CBC בתפקיד פופי יאנג.

הגרד שיחקה בתפקיד סופי בפרק "הדייר" בסדרת המדע בדיוני "דוקטור הו" (לצדו של ג'יימס קורדן). היא גילמה שוב את הדמות בעונה השישית של הסדרה בפרק "Closing Time".

ב-2010 כיכבה הגרד בסרט העצמאי הבריטי "Honeymooner". היא שיחקה לצדם של בן וילבונד ולורה סולון בסרט הקצר "Tooty's Wedding" שהוקרן ב-2012 בפסטיבל הסרטים סאנדנס. ב-2011 החלה להופיע בסדרה הקומית "אפיזודס" בהפקת ה-BBC ושואוטיים. עוד באותה שנה שיחקה בתפקיד אורח בפרק "Echoes of the Dead" בסדרה "רציחות במידסומר", ובספיישל חג המולד של הסדרה "Outnumbered".

על במת התיאטרון שיחקה הגרד בין השאר בתיאטרון המלכותי הלאומי, ובתפקיד בקי שו במחזה באותו שם מאת ג'ינה ג'ונפרידו  בתיאטרון אלמיידה.

ביולי 2012 החלו שידור הסדרה "Parents" בערוץ Sky1 בה שיחקה הגרד בתפקיד כריסי, אחותה של הדמות הראשית ג'ני (בגילומה של סאלי פיליפס).

ב-2013 שיחקה הגרד בקומדיה הרומנטית הבריטית "שנה גג" לצדה של רוז ביירן, וגילמה את לינדה, קולגה של נאט.

ב-2012 החלה לשחק בתפקיד סם בסיטקום "הדוד" של ה-BBC. היא המשיכה לשחק בעונה השנייה של הסדרה, כמו גם בעונות הבאות של הסדרה "אפיזודס".

פילמוגרפיה
 שנה שם שם באנגלית תפקיד הערות 1996 סיפורי המסתורין של רות רנדל The Ruth Rendell Mysteries בפרק "Heartstones" 2001 Swivel on the Tip תפקידים שונים סדרת טלוויזיה 2001 המשפחה שלי My Family סייעת לרופא שיניים בפרק "The Unkindest Cut" 2002 לדפוק שעון Clocking Off סופי בפרק "Tasha's Story" 2002 Club Le Monde ג'אן 2002 Max היידי 2002 The Dwarfs וירג'יניה סרט טלוויזיה 2002 ניקולס ניקלבי Nicholas Nickleby ג'ולייט במחזה 2003 תודיע כשאתה מוכן, מר מק'גיל Ready When You Are Mr. McGill מגי סרט טלוויזיה 2003 ילדות שנייה Manchild הלן סדרת טלוויזיה (2 פרקים) 2003 Hardware שרה בפרק "Women" 2003 פיפ שואו Peep Show אחות בפרק "Funeral" 2004 מחלקה אלטרנטיבית Green Wing אמי 2004 The Last Chancers רייצ'ל סדרת טלוויזיה (פרק אחד) 2004–2005 המופע של לני הנרי The Lenny Henry Show סמלת בילוש אנדרסון 2005 קזנובה Casanova מיני-סדרה 2006 Great News אמה ברוקס 2006–2008 The KNTV Show קירקי / קירקגארד דיבוב 2006 New Street Law בקי קרוסבי סדרת טלוויזיה (פרק אחד) 2006 סקסונדייל Saxondale דזירה סדרת טלוויזיה (פרק אחד) 2006 Housewife, 49 ג'יל סרט טלוויזיה 2007 Hard to Swallow אחותה של קייט סרט קצר 2007 The Scum Also Rises אמה סרט טלוויזיה 2007 Ronni Ancona & Co. תפקידים שונים סדרת טלוויזיה 2007 הארי פוטר ומסדר עוף החול Harry Potter and the Order of the Phoenix קול במעלית 2007 Prada & Prejudice אישה סרט קצר 2008 תבונה ורגישות Sense & Sensibility מיס סטיל 2009 אפר לאפר Ashes to Ashes דונה מיטשל סדרת טלוויזיה (פרק אחד) 2009–2011 פסיכוויל Psychoville דבי הרט 2010 The Persuasionists אמה סדרת טלוויזיה 2010 Abroad פופי יאנג סרט טלוויזיה 2010 A Good Life בת סרט קצר 2010 Honeymooner ג'ס 2010 הארי פוטר ואוצרות המוות Harry Potter and the Deathly Hallows: Part 1 קול במעלית 2010–2011 דוקטור הו Doctor Who סופי בפרק "The Lodger" ובפרק "Closing Time" 2011 רציחות במידסומר Midsomer Murders פראן קרטר בפרק "Echoes of the Dead" 2011 Swinging with the Finkels לסבית 2011 Tooty's Wedding טוטי סרט קצר 2011–2017 אפיזודס Episodes מיירה ליכט סדרת טלוויזיה 2011 Night and the Doctor סופי מיני-סדרה 2011 Outnumbered שרלין ספיישל חג המולד 2012 Parents כריסי סדרת טלוויזיה 2012 Sell by Date סרט קצר 2012 Full English סדרת טלוויזיה 2012 4Funnies סם בפרק "Uncle" 2012–2015 הדוד Uncle סם סדרת טלוויזיה 2013 שנה גג I Give It a Year הלן 2013 Calloused Hands דבי 2014 Tag שרה סרט קצר 2014 קרדינל ברנס Cardinal Burns דבי סדרת טלוויזיה (פרק אחד) 2015 Ballot Monkeys כריסטין פרוקטור סדרת טלוויזיה 2016 The Way Back פיי 2018 פסיכולוג לרגע Hang Ups ג'יין רוס סדרת טלוויזיה (3 פרקים) Songbird אוליביה 2019–2021 חוזרת לחיים (אנ') Back to Life מירי תפקיד ראשי (2 עונות); 12 פרקים
גם יוצרת ותסריטאית 2020–הווה הורים בקושי Breeders אלי גרנט תפקיד ראשי (2 עונות); 30 פרקים 2021 הִילדה ומלך ההר Hilda and the Mountain King ג'והאנה דיבוב

קישורים חיצוניים

 דייזי הגרד באתר ה-BBC

הערות שוליים

קטגוריה:שחקניות קולנוע וטלוויזיה בריטיות
קטגוריה:בוגרות האקדמיה למוזיקה ולאמנויות הדרמה של לונדון
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:בריטיות שנולדו ב-1978
קטגוריה:בריטים שנולדו ב-1978